|  |  |
| --- | --- |
| Numri i lëndës: | 2019:088399 |
| Datë: | 02.12.2021 |
| Numri i dokumentit: | 02464273 |

**C. nr. 1001/2017**

GJYKATA THEMELORE NË PRIZREN - gjykatësi Atdhe Berisha me praktikantin Gjeladin Berisha, në çështjen kontestimore sipas padisë së paditësit: N.P.T..... nga P. të cilën me autorizim e përfaqëson M.M. jurist pranë paditësit, kundër të paditurit .... Sh.p.k nga Prishtina Rr .... për mospërmbushje të kontratës, në seancë, me datë 23 Nëntor 2021, morri këtë:

A K T GJ Y K I M

(Në bazë të Heqjes Dorë nga Kërkesëpadia)

Refuzohet kërkesëpadia e paditësit: N.P.T. .... nga Prizreni, kundër të paditurit .... Sh.p.k nga Prishtina, për mospërmbushje të kontratës, me të cilën ka kërkuar nga e paditura, kompensimin e shpenzimeve për pajisjen e markës “Dyson Airblade Ab14”, të bëjë pagesën për rregullimin e kësaj pajisje,si dhe të paguajë shpenzimet procedurale, si kërkesë e pabazuar, për shkak të heqjes dorë nga padia dhe kërkesëpadia.

A r s y e t i m

Paditësi N.P.T. .... nga Prizreni përmes të autorizuarit të tij e njofton gjykatën që me palën e paditur këtë qështje e kanë zgjidhur, pasi që në vend të atij aparati, pala e paditur e ka zëvendësuar me një aparat tjetër i cili punon dhe është në funksion e sipër. Për këtë arsye deklarohet se tërheq padinë dhe kërkesëpadinë në këtë qështje kontestimore. Pala e paditur pajtohet me heqjen dorë nga padia dhe kërkesëpadia e palës paditëse.

Pasi që paditësi, ka hequr dorë nga padia dhe kërkesëpadia në këtë çështje kontestimore, gjykata në kuptim të nenit 149 par. 1 të LPK-së, ka refuzuar kërkesëpadinë e paditësit.

GJYKATA THEMELORE NË PRIZREN

C. nr. 1001/2017 datë 23 Nëntor 2021

Praktikanti G j y k a t ë s i

Gjeladin Berisha Atdhe Berisha

**UDHËZIME PËR ANKESË**: Kundër këtij aktgjykimi, pala e pakënaqur ka të drejtë ankese në Gjykatën e Apelit në Prishtinë, përmes kësaj gjykate, brenda 15 ditësh, nga dita e pranimit të këtij aktgjykimi.